Ida Auken

Ida Margrete Meier Auken (sündinud 22. aprillil 1978 FrederiksbergisLaura Holt Clemmensen: Ida Auken (SF) Folketing, 21.12.2012) on Taani Sotsialistlikku Rahvaparteisse kuuluv poliitik, Taani parlamendi liige (alates 2007), endine Taani keskkonnaminister (2011–2014).

Tema lapsepõlv möödus Valbys. Ta on õppinud Kopenhaageni Ülikoolis teoloogiat ning praktiseerinud kaplanina nii Kopenhaageni Ülikooli Haiglas kui ka ühes vanglas. Pärast ülikooli lõpetamist töötas ta ka toimetajana kirjastuses Alfa. Ida Aukeni CV Sotsialistlik Rahvapartei"Ida Auken bliver jagtminister" Hunters Magazine, 03.10.2011

2005. aasta Taani üldvalimistel kandideeris ta Sotsialistliku Rahvapartei ridades tollases Ribe maakonnas ning jäi 2100 isikliku häälega napilt valitute hulgast välja. 2007. aasta üldvalimistel kogus ta Kopenhaageni valimisringkonnas ligi 9000 häält ja osutus ta valituks. Alates 13. novembrist 2007 on ta Taani parlamendi liige. Aastaid oli ta Sotsialistliku Rahvapartei volitatud eestkostja keskkonna alal ning ta on kuulunud parlamendis nii keskkonna-, energia- kui ka kultuurikomiteesse.

3. oktoobrist 2011 kuni 3. veebruarini 2014 oli Auken Helle Thorning-Schmitti valitsuses Taani keskkonnaminister.

 Trivia 
Teismelisena mängis Ida Auken käsipalliklubis Kopenhaageni Ajax ja kuulus paaril aastal ka klubi esindusvõistkonda. Birgitte Rahbek. Stævnemøde i Valbyhallen Valby Bladet, 18.07.2012

 Isiklikku 
Tema ema on vaimulik ja Euroopa Parlamendi liige Margrete Auken ning isa on kirjandusprofessor Erik A. Nielsen. Tema abikaasa on Bent Meier Sørensen, kes töötab juhtimise, poliitika ja filosoofiateemade lektorina Kopenhaageni Majandusülikoolis (CBS).Marcus Aggersbjerg:
Ida Auken & Jesus-neurosen Berlingske Tidende, 24.02.2010 Tal on pojad Niels (sündinud 2011) ja Simon Meier (sündinud 2013).Lotte Scharff: Miljø- ministeren er gravid BT, 05.12.2012

 Publikatsioonid 
Ida Auken on toimetanud teosed:
"Livet efter døden i de store verdensreligioner", 2006
"Jesus går til filmen – Jesusfiguren i moderne film", 2007
"Konstellationer – kirkerne og det europæiske projekt", 2007

Lisaks sellele on ta kirjutanud teoloogilisi artikleid, mille teemaks on olnud riigi ja kiriku vahelised suhted, religioon, Giorgia Agambeni poliitiline teoloogia ning poliitika ja õigusteadused.

 Viited 

Kategooria:Taani poliitikud
Kategooria:Kopenhaageni Ülikooli vilistlased
Kategooria:Sündinud 1978